ลูกเก่งกว่า
นักเศรษฐศาสตร์อนาคตไกล นะโม หรือ “ดร.เบญจรงค์ สุวรรณคีรี” ผู้อำนวยการศูนย์วิเคราะห์เศรษฐกิจ
18 ก.ค. 2558

โดย...สปาย 008
นักเศรษฐศาสตร์อนาคตไกล นะโม หรือ “ดร.เบญจรงค์ สุวรรณคีรี” ผู้อำนวยการศูนย์วิเคราะห์เศรษฐกิจ ธนาคารทหารไทย ลูกชายสุดเลิฟของคุณพ่อ “ไตรรงค์ สุวรรณคีรี” นั้น นับว่าเป็นลูกรักคนหนึ่งของ บุญทักษ์ หวังเจริญ ซีอีโอแบงก์ทหารไทย
ไม่ใช่แค่ซีอีโอแบงก์ที่เอ็นดู “ดร.นะโม” แต่เขาเป็นที่รักของคนทั้งแบงก์ เพราะ ดร.นะโม เป็นคนน่ารักใจเย็น ยิ้มง่าย เป็นกันเอง ไม่กร้าวร้าว อธิบายเรื่องเศรษฐศาสตร์ยากๆ ให้เป็นเรื่องง่ายได้ไม่แพ้คุณพ่อไตรรงค์ เวลาอภิปรายในสภายังไงยังงั้น
สปาย 008 สืบทราบมาว่า ไม่ว่าจะทำงานหนักหนาสาหัสขนาดไหน ดร.นะโม จะต้องหาเวลาให้คุณพ่อและคุณแม่สุดที่รักเสมอ เพื่อไปรับประทานอาหาร บางครั้งรีบจัดต้องใช้บริการแท็กซี่ หรือรถไฟฟ้าบีทีเอส แทนใช้รถประจำตำแหน่งที่อาจจะไปถึงช้าและเสียเวลาหาที่จอดรถ
ลูกชายคนนี้เป็นความภาคภูมิใจของคุณพ่อมาก และชอบแซวลูกชายเป็นประจำว่า พ่อ “สามสี ภูเขาทอง” แต่ลูกเก่งกว่าเล่น “ห้าสี” เลย
ครอบครัวสุขสันต์ วิชาการแน่นปึ้ก บ้านนี้มีความสุขจริงๆ